3. ΒΑΣΙΛΙΚΟΝ ΔΙΑΤΑΓΜΑ της 26 Ιουλ./22 Αυγ. 1959 (ΦΕΚ Α΄ 171) Περί χαρακτηρισμού και επιλογής δικαιούχων στεγαστικής συνδρομής αναπήρων και θυμάτων πολέμου. ΄Εχοντες υπ’ όψιν: 1.Τας διατάξεις της παρ. 3 του άρθρ. 12 της παρ. 5 του άρθρ. 2 και της παρ. 7 του άρθρ. 5 του Ν.Δ. 2936/54 «περί τροποποιήσεως και συμπληρώσεως της περί στεγάσεως αναπήρων και θυμάτων πολέμου ισχυούσης νομοθεσίας, ως τούτο ετροποποιήθη υπό του Ν.Δ. 3718/57». 2.Την υπ’ αριθ. 295/1959 γνωμοδότησιν του Συμβουλίου Επικρατείας, προτάσει των Υπουργών Κοινωνικής Προνοίας, Εθνικής Αμύνης και Οικονομικών, απεφασίσαμεν και διατάσσομεν. ΄Αρθρ.1.-Στεγαστική συνδρομή παρέχεται εις τον κατά τας διατάξεις του Ν.Δ. 2936/54 περί τροποποιήσεως και συμπληρώσεως της περί στεγάσεως αναπήρων και θυμάτων πολέμου ισχυούσης νομοθεσίας ως τούτο ετροποποιήθη υπό του Ν.Δ. 3718/57, δικαιούχον. Σελ. 821 Στέγαση αναπήρων πολέμου 36.Ι.ζ.2-3 ΄Αρθρ.2.-1.Η προς αναπήρους και θύματα πολέμου στεγαστική συνδρομή παρέχεται εις τον τόπον της μονίμου αυτών διαμονής. 2.Οικογένεια αναπήρου ή θύματος πολέμου, θεωρείται ως μονίμως διαμένουσα είς τινα οικισμόν, εφ’ όσον ο αρχηγός μετά του ημίσεος τουλάχιστον των μελών αυτής διαμένουσι και διαβιούσι συνεχώς και αδιαλείπτως εν τω οικισμώ τούτω. ΄Αρθρ.3.-1.Δι’ αποφάσεως του Υπουργ. Κοινωνικής Προνοίας συνιστάται παρά τη Κεντρική Υπηρεσία του Υπουργ. Προνοίας Επιτροπή αποτελουμένη: 1.Εξ ενός των παρά τη Υπηρεσία Οικιστικής Επιθεωρητών ως Προέδρου. 2.Του Προϊσταμένου του δ΄ Τμήματος της αυτής Υπηρεσίας. 3.Εξ ενός ανωτέρου Τεχνικού, υπηρετούντος παρά τη Υπηρεσία Οικιστικής. 4.Εξ ενός εκπροσώπου του Υπουργείου Εθνικής Αμύνης, οριζομένου υπό του Υπουργού Εθνικής Αμύνης. 5.Του Προϊσταμένου του Γραφείου Απαλλοτριώσεων και Νομικών θεμάτων της Υπηρεσίας Οικιστικής. 6.Ενός αναπήρου και ενός θύματος πολέμου υποδεινυομένων παρά της Ε.Γ.Σ.Α.Θ.Π.Ε. Χρέη Γραμματέως εκτελεί υπάλληλος της Υπηρεσίας Οικιστικής οριζόμενος δια της αυτής ως άνω αποφάσεως. 2.Συνιστώνται επίσης δι’ αποφάσεως του οικείου Νομάρχου κατά τόπους Νομαρχιακαί Επιτροπαί αποτελούμεναι: 1.Εξ ενός ανωτέρου υπαλλήλου της Νομαρχίας. 2.Εξ ενός ανωτέρου Τεχνικού του Γραφείου Νομομηχανικού. 3.Εκ του αναπληρωτού του Προϊσταμένου του Κέντρου Κοινωνικής Προνοίας. 4.Εκ του Οικονομικού Εφόρου. 5.Εξ ενός εκπροσώπου αναπήρων και ενός τοιούτου θυμάτων πολέμου. Χρέη Γραμματέως των ως άνω Επιτροπών εκτελεί υπάλληλος του Κ.Κοιν. Προνοίας, οριζόμενος δια της αυτής Αποφάσεως. 3.Εν ταις ως άνω αποφάσεσι δέον όπως καθορίζωνται και αναπληρωταί ενός εκάστου των μελών των ως είρηται Επιτροπών. 4.Η παρά τη Κεντρική Υπηρεσία Επιτροπή είναι αρμοδία δια τον χαρακτηρισμόν και την επιλογήν των κατά Νόμον δικαιούχων της περιφερείας της τέως Διοικήσεως Πρωτευούσης, αι δε λοιπαί δια  Σελ. 822 τον καθ’ όμοιον τρόπον χαρακτηρισμόν και την επιολογήν δικαιούχων των περιφερειών ένθα συνιστώνται. ΄Αρθρ.4.-1.΄Εκαστος συνεταιρισμός αναπήρων ή θυμάτων πολέμου, εντός προθεσμίας 30 ημερών από της υποβολής αιτήσεως περί παροχής στεγαστικής συνδρομής, υποχρεούται να υποβάλη εις την Υπηρεσίαν Οικιστικής του Υπουργείου Κοινων. Προνοίας, δι’ ένα έκαστον των μελών του τα κάτωθι δικαιολογητικά. 1.Πιστοποιητικόν οικογενειακής καταστάσεως. 2.Πιστοποιητικόν ακτημοσύνης, δι’ έκαστον των μελών της οικογενείας εκδιδόμενον παρά του φύλακος Μεταγραφών της μονίμου διαμονής των. 3.Αντίγραφον διπλώματος απονομής πολεμικής συντάξεως. 4.Αποδεικτικόν της οικονομικής καταστάσεως δι’ ένα έκαστον των εργαζομένων μελών της οικογενείας, αναλόγως της συντρεχούσης περιπτώσεως ήτοι: α)Βεβαίωσιν του Οικονομικού Εφόρου περί της φορολογικής κλάσεως εις ην τούτο έχει καταταγεί προκειμένου περί επιτηδευματιών ή ασκούντων ελεύθερον επάγγελμα. β)Βεβαίωσιν της Δημοσίας Υπηρεσίας ή τοιαύτης Ν.Π.Δ.Δ. ή επιχειρήσεως εις ην εργάζεται, δια της οποίας θα εμφαίνωνται αι αποδοχαί του παρ’ αυταίς εργαζομένου ατόμου. 5.Υπεύθυνον δήλωσιν ενός εκάστου των μελών δι’ ης να δηλούται υπευθύνως ότι ουδέν των μελών της οικογενείας του τυγχάνει μέλος ετέρου νομίμως συνεστημένου οικοδομικού συνεταιρισμού. 6.Υπεύθυνον δήλωσιν περί περιουσιακών στοιχείων αυτού και των μελών της οικογενείας του. 2.Οσάκις εκ των υποβληθέντων δικαιολογητικών ήθελε προκύψει ότι δικαιούχοι τινές είναι κάτοχοι ακινήτου ή κινητής περιουσίας, η εκτίμησις της αξίας αυτής απόκειται εις την κρίσιν της Επιτροπής του άρθρ. 3 του παρόντος υποχρεουμένης όπως αποφαίνηται δια δεόντως ητιολογημένης αποφάσεώς της. 3.Η αυτή ως άνω Επιτροπή, κρίνουσα περί της στεγαστικής καταστάσεως των δικαιούχων προκειμένου να κατατάξη αυτούς κατά σειράν προτεραιότητος, δύναται να εφαρμόζη αναλόγως τας διατάξεις του από 30/10-14/11.52 Β.Δ. περί χαρακτηρισμού και επιλογής δικαιούχων στεγαστ. Συνδρομής δια λαϊκήν κατοικίαν. 4.Η προθεσμία υποβολής δικαιολογητικών του παρόντος άρθρου δύναται να παρατείνηται εφ’ άπαξ δι’ αποφάσεως του Υπουργ. Κοιν. Προνοίας. 36.Ι.ζ.3 Στέγαση αναπήρων πολέμου ΄Αρθρ.5.-Υποβληθέντων των ως άνω δικαιολογητικών η Υπηρεσία Οικιστικής διαβιβάζει ταύτα εις την Επιτροπήν του άρθρ. 3 του παρόντος αναλόγως της περιπτώσεως, ήτοι εις την Κεντρικήν Επιτροπήν προκειμένου περί δικαιούχων της τέως Διοικήσεως Πρωτευούσης ή εις τας κατά τόπους Επιτροπάς προκειμένου περί δικαιούχων των περιφερειών τούτων. Η Επιτροπή επί τη βάσει των ως άνω και των εν τω Νόμω κριτηρίων προβαίνει εις τον χαρακτηρισμόν και την επιλογήν των δικαιούχων, καταρτίζουσα κατά σειράν προτεραιότητος τους πίνακας τούτων, τους οποίους και δημοσιεύει εις το κατάστημα του Υπουργείου Κοιν. Προνοίας και εις τα Γραφεία του Συνεταιρισμού, προκειμένου δε περί των κατά τόπους Επιτροπών εις το Γραφείον του Κ. Κοινων. Προνοίας και εις το Δημοτικόν ή Κοινοτικόν Κατάστημα της έδρας του Συνεταιρισμού. ΄Αρθρ.6.-1.Εντός προθεσμίας 15 ημερών από της δημοσιεύσεως των προσωρινών πινάκων δικαιούχων επιτρέπεται η άσκησις ενστάσεων κατ’ αυτών υπό παντός έχοντος έννομον συμφέρον ενώπιον του Κ. Συμβουλίου Λαϊκής Στέγης ή των κατά τόπους Νομαρχιακών Επιτροπών Λ. Στέγης. 2.Μετά την εκδίκασιν των τυχόν υποβληθεισών ενστάσεων ή την παρέλευσιν απράκτου της ως άνω προθεσμίας οι πίνακες δικαιούχων, καθιστάμενοι οριστικοί, κυρούνται υπό του Συμβ. Λαϊκής Στέγης ή των κατά τόπους Επιτροπών αυτού και επικυρούνται δι’ Αποφάσεως του Υπουργ. Κοινωνικής Προνοίας, αντίγραφον δε τούτων αποστέλλεται εις το Υπουργείον Οικονομικών. ΄Αρθρ.7.-Η αυτή διαδικασία τηρείται προκειμένου περί παροχής στεγαστικής συνδρομής ατομικώς εις αναπήρους και θύματα πολέμου, οικούντας εις Νομούς εις ους δεν υπάρχουν Οικοδομικοί Συνεταιρισμοί συμφώνως προς την παρ. 2 του άρθρ. 12 του Ν.Δ. 2936/54. ΄Αρθρ.8.-Τα εκάστοτε προγράμματα στεγάσεως αναπήρων και θυμάτων πολέμου καταρτίζονται δι’ Αποφάσεως του Υπουργ. Κοινωνικής Προνοίας εκδιδομένης μετά σύμφωνον γνώμην του Κ.Σ. Λαϊκής Στέγης. Εις τον επί της Κοινωνικής Προνοίας Υπουργόν ανατίθεμεν την δημοσίευσιν και εκτέλεσιν του παρόντος. 